**A pus**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eclozează cerbi pe sus,

prin pășunea purpurie,

scrie cerul descompus

cu o lacrimă-aurie.

Mâna hoață a cuprins

norii toți în palma rece,

pe o roată de apus

timpul vine, viața trece.

Saltă fusta înverzită

a pădurii, toamna grea,

și pe coapsa adormită

plânge frunza de cafea.

O tristețe ne-nțeleasă

dă perdeaua la o parte,

au intrat stele în casă

bocănind ușor, a noapte.

Adina V.

25.09.2018